Fimmta umferð Öðlingamótsins fór fram í gærkvöldi þar sem sigurvegari síðasta árs , Þorvarður F. Ólafsson , sigraði Hrafn Loftsson á meðan alþjóðlegi meistarinn Sævar Bjarnason og Sigurður Daði Sigfússon gerðu jafntefli . Þorvarður er því einn efstur með 4,5 vinning en Sævar kemur næstur með 4 vinninga og mætast þeir í sjöttu og næstsíðustu umferð sem fer fram á miðvikudagskvöld .